**OTÁZKY NA VSTUPNÉ PRESKÚŠANIE**

**PRED PRÍPRAVOU NA BIRMOVKU**

**Otče náš – Modlitba Pána:**

Otče náš, ktorý si na nebesiach, posväť sa meno tvoje, príď kráľovstvo tvoje, buď vôľa tvoja ako v nebi tak i na zemi. Chlieb náš každodenný daj nám dnes a odpusť nám naše viny, ako i my odpúšťame svojim vinníkom, a neuveď nás do pokušenia, ale zbav nás Zlého. Amen.

**Zdravas Mária – Anjelské pozdravenie:**

Zdravas, Mária, milosti plná, Pán s tebou, požehnaná si medzi ženami a požehnaný je plod života tvojho Ježiš. Svätá Mária, Matka Božia, pros za nás hriešnych teraz i v hodinu smrti našej. Amen.

**Sláva Otcu - Chvála Najsvätejšej Trojice:**

Sláva Otcu i Synu i Duchu Svätému; ako bolo na počiatku, tak nech je i teraz i vždycky i naveky vekov. Amen.

**Verím v Boha – Apoštolské vyznanie viery:**

Verím v Boha Otca všemohúceho, Stvoriteľa neba i zeme, i v Ježiša Krista, Jeho jediného Syna, nášho Pána, ktorý sa počal z Ducha Svätého,  narodil sa z Márie Panny, trpel za vlády Poncia Piláta, bol ukrižovaný, umrel  a bol pochovaný. Zostúpil k zosnulým, tretieho dňa vstal z mŕtvych,  vystúpil na nebesia,  sedí po pravici Boha Otca všemohúceho. Odtiaľ príde súdiť živých i mŕtvych. Verím v Ducha Svätého, v svätú Cirkev katolícku, v spoločenstvo svätých, v odpustenie hriechov, vo vzkriesenie tela a v život večný. Amen.

**Hlavné prikázanie:**

Milovať budeš Pána, svojho Boha, celým svojim srdcom, celou svojou dušou, celou svojou silou a celou svojou mysľou a svojho blížneho ako seba samého.

**Šesť hlavných právd:**

1. Boh je len jeden.
2. V Bohu sú tri Božské osoby: Otec, Syn a Duch Svätý.
3. Syn Boží sa stal človekom, aby nás vykúpil.
4. Boh je spravodlivý Sudca: dobrých odmeňuje a zlých tresce.
5. Duša človeka je nesmrteľná.
6. Božia milosť je k spáse potrebná.

**Desatoro Božích prikázaní:**

1. Ja som Pán, Tvoj Boh. Nebudeš mať okrem mňa iných bohov, ktorým by si sa klaňal.
2. Nevezmeš Božie meno nadarmo.
3. Pamätaj, že máš svätiť sviatočné dni.
4. Cti svojho otca a svoju matku.
5. Nezabiješ.
6. Nezosmilníš.
7. Nepokradneš.
8. Nebudeš krivo svedčiť proti svojmu blížnemu.
9. Nebudeš žiadostivo túžiť po manželke svojho blížneho.
10. Nebudeš túžiť po majetku svojho blížneho.

**Päť cirkevných prikázaní:**

1. V nedeľu a v prikázaný sviatok zúčastniť sa na sv. omši.
2. Zachovávať prikázané dni pokánia.
3. Aspoň raz v roku sa vyspovedať a vo Veľkonočnom období prijať Oltárnu sviatosť.
4. Uzatvárať manželstvo pred tvárou Cirkvi.
5. Podporovať cirkevné ustanovizne.

**Sedem hlavných hriechov:**

1. Pýcha
2. Lakomstvo
3. Smilstvo
4. Závisť
5. Nemiernosť
6. Hnev
7. Lenivosť

**Sedem sviatostí:**

1. Krst
2. Birmovanie
3. Sviatosť Oltárna (Eucharistia)
4. Sviatosť zmierenia (spoveď)
5. Pomazanie chorých
6. Posvätný stav (kňazstvo)
7. Manželstvo

**Tri Božské čnosti:**

1. Viera.
2. Nádej.
3. Láska.

**Sedem Darov Ducha Svätého:**

1. Múdrosť
2. Rozum.
3. Rada.
4. Sila.
5. Poznanie.
6. Nábožnosť.
7. Bázeň voči Bohu.